62018TO0702_INF
Uznesenie Všeobecného súdu (ôsma komora) z 12. júna 2019 –Durand a i./Parlament
(vec T‑702/18)
„Žaloba na nečinnosť a neplatnosť – Poľnohospodárska politika – Nariadenie (ES) č. 1/2005 – Dobré životné podmienky zvierat – Žiadosť poslancov európskeho parlamentu o vytvorenie vyšetrovacej komisie – Stanovisko Parlamentu – Akt, ktorý nie je možné napadnúť žalobou – Informatívny akt – Neprípustnosť“
1.
Žaloba na nečinnosť – Nečinnosť – Pojem – Nekonanie – Akt, ktorým sa nevyhovelo – Rozhodnutie Parlamentu poveriť komisiu vyhotovením správy o vykonávaní – Rozhodnutie, ktoré zahŕňa zamietnutie žiadosti o vytvorenie vyšetrovacej komisie – Vylúčenie
(článok 265 ZFEÚ)
(pozri body 21 – 23, 29, 30)
2.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Čisto informatívny akt – Vylúčenie
(článok 263 ZFEÚ)
(pozri body 33 – 35)
Predmet
Návrh založený na článku 265 ZFEÚ o určení, že Parlament rozhodnutím svojich predsedov sa nezákonne zdržal rozhodnutia o žiadosti zo 17. júla 2018 o vytvorenie vyšetrovacej komisie, a subsidiárne návrh založený na článku 263 ZFEÚ o zrušenie rozhodnutia, ktoré obsahoval list predsedu Parlamentu z 21. septembra 2018
Výrok
1.
Žaloba sa zamieta ako neprípustná.
2.
Pascal Durand a ostatní účastníci konania, ktorých mená sú uvedené v prílohe, sú povinní nahradiť trovy konania.